Cloud Hosting Growing Faster Ever – Lagi Kreatif Digital Marketing Agency
August 1, 2019 by adminlagikreatif Marketing, Planing Best Western - 1 Reviews - 2358 Mendenhall Loop Rd, Juneau, AK - Hotels & Lodging Reviews - Phone (907) 789-5566
0 by georgek1862321339 at Citysearch ﻿ Hopefield Hoerskool - Koshuise
~ HSH: Koshuise ~
Kwalitiet Weskusopvoeding met behulp van HSH se goedtoegeruste en bekostigbare koshuise: Huis Eureka vir Meisies & Huis Walters vir Seuns
HSH-Meisieskoshuis: Huis Eureka
Sedert 1939 toe Huis Eureka gebou is, het talle meisies toegang geniet tot 'n Weskusopvoeding van die hoogste gehalte, gebied deur Hoërskool Hopefield.
Huis Eureka is vandag die tuiste van baie Graad 8-12 HSH-dogters vanuit die hele Weskus en selfs verder weg. Hulle geniet die familie-gevoel en gedissiplineerde struktuur waarbinne hul steeds uitdrukking kan gee aan hul individualiteit.
Om beter fasiliteite vir u dogter te kry teen dieselfde prys, sal moeilik wees: ruim en skoon geriewe, toegang tot rekenaars, 'n koel studiesaal, rustige ontspanningsareas, goedbeplande etes en verskeie onderwysers wat self in die koshuis tuisgaan en wat graag help met die ondersteuning en leiding van die jong dames.
Die koshuis is 'n blok vanaf die skool en swembad geleë, en 'n gerieflike stappie vanaf die sportgronde.
Vergeet gerus u eie koshuisnagmerries!
Hierdie meisieskoshuis bied skoolhuisvesting van baie hoë gehalte.
Huis Eureka: Fasiliteite gepas vir Dames
Huis Eureka word uitstekend bestuur, is goed geplaas en werklik een van die mooiste koshuise aann die Weskus. Opgraderings vind gereeld plaas, soos toegelaat deur die begroting.
Ouers sal sukkel om self hul kinders te vervoer en te voed teen dié billike koshuistariewe! Koshuisverblyf is nie net gerieflik en koste-effektief nie, maar help ook u kind met haar sosiale integrasievaardighede.
Dit is ook in leerlinge se belang om die ure wat op vervoer na en van die skool af spandeer word, te verruil vir 'n koshuis wat slegs 'n paar minute van die skool af geleë is. So word 'n ekstra 60-100 minute per dag gewen sodat sy eerder op haar sport of studies kan fokus!
Die HSH-meisieskoshuis bied 'n kalm, skoon omgewing waarin leerlinge vriendskapsbande smee en gemaklik saamwerk aan skoolprojekte.
Ruim koshuiskamers met oorgenoeg pakplek
Groot, goed bestuurde kombuis
Helder, verwelkomende eetsaal
Skoon ablusiegeriewe en badkamers
Goed beligte, koel studiesaal met 'n TV
Rekenaarsentrum wat huiswerk en projekte vergemaklik
Goed toegeruste ontspanningsareas en versorgde tuine
Onderwysers wat self in die koshuis bly en help met die kontinuïteit van HSH se etos
Tensy 'n sportbyeenkoms spesiale reëlings noop, gaan leerders elke naweek huis toe
'n Vriendelike, ondersteunende familie-atmosfeer!
Kom loer gerus by Huis Eureka in! Afsprake beskikbaar: tel 022 723 0017.
Sien Koshuistariewe hier
Huis Eureka Prospektus, Reëls & Lys van Benodigdhede
HSH-Seunskoshuis: Huis Walters
Huis Walters se indrukwekkende geskiedenis begin in 1928. Ons hou trots rekening van die groot aantal kinders wat as gevolg van die koshuis toegang verkry het tot die beste skool aan die Weskus - insluitende heelwat arm kinders, veral in die vroeë jare.
Vandag huisves Huis Walters Graad 1-12 HSH-seuns vanuit die hele Weskus en selfs verder weg. Dit is 'n veilige, gedissiplineerde en gestruktureerde omgewing vir seuns en daar heers 'n gemoedelike gees wat ruimte laat vir speeltyd en die uitdrukking van individualiteit.
Hierdie soliede ou gebou bied 'n uitsig oor Hopefield se fynbos en windplaas, wat 'n plaasgevoel skep. Die koshuistuine is mooi en die geriewe is ruim. Die koshuis is twee blokke vanaf die skool en swembad geleë; en binne stapafstand vanaf die sportgronde.
Die kombuis is silwerskoon en goed toegerus. Kundige kokke weet hoe om aan groeiende seuns se eetlus te voldoen met goed gebalanseerde maaltye. HSH se etos word uitgebeeld deur die onderwysers wat self in die koshuis bly.
Ouers sal nêrens 'n meer bekostigbare en gerieflike koshuisbasis vir hul seuns vind nie.
HSH se seunskoshuis bied 'n veilige, sosiale hawe weg van die huis af.
SPORT / CULTURE / ACADEMIC
Huis Walters: Waar Seuns Mans Word
Leierskapsontwikkeling word beklemtoon in Huis Walters. Seuns word geleidelik aangemoedig om die verantwoordelikheid en wysheid van manwees hul eie te maak. Seuns vorm sterk vriendskapsbande en leer om verdraagsaam met mekaar saam te werk, te deel en sport te beoefen. Die sukses van hierdie pogings blyk uit die aantal koshuisseuns wat op die Leerlingraad dien.
Huis Walters lê ook groot klem op akademiese prestasie en seuns word aangemoedig om hul skoene vol te staan.
Die skool- en koshuisprogramme is gesinchroniseer om seker te maak dat maksimum deelname aan sport, kultuuraktiwiteite en sosiale aktiwiteite plaasvind.
Ouers sal sukkel om self hul kinders te vervoer en te voed teen dié billike koshuistariewe! Koshuisverblyf is nie net gerieflik en koste-effektief nie, maar help ook u seun met belangrike sosiale integrasievaardighede.
Dit is in leerlinge se belang om die ure wat op skoolvervoer spandeer sou word, te verruil vir 'n koshuis wat slegs 'n paar minute van die skool af geleë is. So word 'n ekstra 60-100 minute per dag gewen sodat hy eerder op sy sport of studies kan fokus!
Fasiliteite (word tans opgegradeer) sluit in:
Groot, goed bestuurde kombuis met uitstekende personeel
Ruim goed ingerigte studiesaal
Ontspanningsgeriewe met biljardtafel, TV en X-Box
Kom loer gerus by Huis Walters in! Afsprake beskikbaar: tel 022 723 0019.
Huis Walters Prospektus, Reëls & Lys van Koshuisbenodigdhede